Na podlagi 106. in 133. člena Zakona o trgu finančnih instrumentov (ZTFI) ter Pravil Ljubljanske borze d.d., uprava Alpetour Potovalne agencije d.d., Mirka Vadnova 8, 4000 Kranj, objavlja sklepe, sprejete na 19. skupščini, ki je potekala 11.6.2015 na sedežu družbe. Na skupščini je bilo od 449.428 delnic z glasovalno pravico prisotnih 338.542 delnic, kar je 75,33 % delnic z glasovalno pravico. Glasovanje na skupščini je potekalo javno z dvigom rok.

Vsi sklepi so bili veljavno sprejeti.

**SPREJETI SKLEPI 19. SKUPŠČINE**

1. Otvoritev skupščine, ugotovitev sklepčnosti, izvolitev organov skupščine in potrditev notarja za sestavo notarskega zapisnika

Sprejeti sklep:

Na predlog uprave in nadzornega sveta se za predsednika skupščine izvoli Janez Hočevar. Za preštevalca glasov se izvolita Tomaž Medja in Ana Markovič Rakuš.

Skupščini prisostvuje vabljena notarka Marjana Tičar Bešter.

*Za sklep je glasovalo 338.234 prisotnih delnic.*

**2.** **Predstavitev letnega poročila in konsolidiranega letnega poročila za leto 2014, vključno s seznanitvijo s prejemki članov organov vodenja in nadzora, revizorjevim poročilom in poročilom nadzornega sveta o rezultatih preveritve letnega poročila za leto 2014 ter njegovi potrditvi, sprejem sklepa o uporabi bilančnega dobička za leto 2014 ter podelitev razrešnice upravi in nadzornemu svetu za leto 2014**

Sprejeti sklep:

Na predlog uprave in nadzornega sveta se bilančni dobiček v višini 2.461.920,42 EUR razporeja za:

1. Izplačilo dividend delničarjem v višini 4,00 EUR bruto na delnico, kar znaša skupaj 1.797.712 EUR.

Do dividend so upravičeni delničarji vpisani v delniško knjigo 2 delovna dneva po skupščini družbe.

Dividenda se izplača najkasneje v roku 31 dni od sprejema tega sklepa.

2. Predsedniku nadzornega sveta se v breme stroškov izplača nagrada v višin 14.500 EUR bruto, članom nadzornega sveta pa nagrada v skupni višini 46.400 EUR bruto.

Članom revizijske komisije nadzornega sveta se izplača nagrada v višini 8.700 EUR bruto.

3. Preostanek bilančnega dobička v višini 664.208,42 EUR se prenese za uporabo v naslednjih letih.

4. Podeli se razrešnica upravi in nadzornemu svetu, s katero se potrdi in odobri njuno delo v letu 2014.

*Za sklep je glasovalo 338.350 prisotnih delnic.*

***3.* Obravnava in sprejem sklepa o plačilih članom nadzornega sveta in komisij**

**Sprejeti sklep:**

Na predlog nadzornega sveta članom nadzornega sveta in članom komisij nadzornega sveta družbe ALPETOUR Potovalna agencija d.d. za delo v nadzornem svetu pripada plačilo in sicer

mesečno za opravljanje funkcije in dodatne naloge v nadzornem svetu:

* predsedniku nadzornega sveta 1.200 EUR bruto
* vsakemu članu nadzornega sveta 1.000 EUR bruto
* vsakemu članu komisije nadzornega sveta 240 EUR bruto

Ta sklep stopi v veljavo z dnem sprejema na skupščini uporablja pa se od 1.1.2015 dalje.

*Za sklep je glasovalo 335.930 prisotnih delnic.*

**4. Imenovanje revizorja za poslovno leto 2015**

Sprejeti sklep:

Na predlog nadzornega sveta se za revizorja za poslovno leto 2015 imenuje  **Realinea, družba za revizijo in svetovanje d.o.o., Partizanska cesta 8, Grosuplje.**

*Za sklep je glasovalo 338.318 prisotnih delnic.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Na skupščini so bili prisotni naslednji delničarji:** | | |  | |  | | |  |
| ***Zap. št.*** | | ***DELNIČAR*** | ***Št. delnic*** | | ***Delež od prisotnih*** | | ***Delež (vse del.)*** |
| 1 | | MODRA LINIJA HOLDING d.d., Koper | 117.687 | | 34,76% | | 26,19% |
| 2 | | BANKA CELJE, d.d., Celje | 89.485 | | 26,43% | | 19,91% |
| 3 | | Alpen.SI, mešani fleksibilni podsklad Jug, Ljubljana | 58.909 | | 17,40% | | 13,11% |
| 4 | | Mali delničarji | 50.251 | | 14,84% | | 11,18% |
| 5 | | Robert Žnidar | 5.000 | | 1,48% | | 1,11% |
| 6 | | Anton Žnidar | 9.533 | | 2,82% | | 2,12% |
| 7 | | Jelka Žnidar | 5.507 | | 1,63% | | 1,23% |
| 8 | | Tomaž Možina | 2.170 | | 0,64% | | 0,48% |

V Kranju, 11.6.2015

ALPETOUR, Potovalna agencija d.d.

Uprava družbe